หุ้นเอเชียแดงยกแผง ซื้อขายเบาบาง ตลาดฯจีน-ไต้หวันยังปิดทำการเทศกาลตรุษจีน
ตลาดหุ้นเอเชียแดงยกแผง ปริมาณการซื้อขายเบาบาง หลังหยุดยาวช่วงเทศกาลตรุษจีน ฟากหุ้นจีน-ไต้หวัน ยังปิดทำการ
20 ก.พ. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ ขณะที่ปริมาณการซื้อขายเบาบางเนื่องจากตลาดหุ้นหลายแห่งเพิ่งเปิดทำการวันแรกหลังหยุดยาวช่วงเทศกาลตรุษจีน
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,054.32 จุด ลดลง 94.89 จุด, -0.43% ดัชนี KOSPI ตลาดหุ้นเกาหลีใต้เปิดวันนี้ที่ 2,433.35 จุด ลดลง 9.47 จุด, -0.39% ดัชนี FTSE STI ตลาดหุ้นสิงคโปร์เปิดวันนี้ที่ 3,483.35 จุด ลดลง 4.53 จุด, -0.13% ดัชนี FBMKLCI ตลาดหุ้นมาเลเซียเปิดวันนี้ที่ 1,855.38 จุด ลดลง 1.94 จุด, -0.10%
ทั้งนี้ ดัชนี HSI ตลาดหุ้นฮ่องกงเปิดวันนี้ที่ 31,165.29 จุด เพิ่มขึ้น 49.86 จุด, +0.16% ดัชนี PSE Composite ตลาดหุ้นฟิลิปปินส์เปิดวันนี้ที่ 8,727.16 จุด เพิ่มขึ้น 16.94 จุด, +0.19%
ตลาดหุ้นจีนและตลาดหุ้นไต้หวันปิดทำการวันนี้เนื่องในเทศกาลตรุษจีน